**Adóelőleg-nyilatkozat a 30 év alatti anyák kedvezményének érvényesítéséről**

A nyilatkozat benyújtásának éve: ⎕⎕⎕⎕

**(Kérjük, kitöltés előtt olvassa el a nyilatkozathoz tartozó tájékoztatót!)**

**II** Az I. Blokkban szereplő magánszemély munkáltatója/ kifizetője

megnevezése: ……………………………..………………………………… adószáma: ⎕⎕⎕⎕⎕⎕⎕⎕—⎕—⎕⎕

A nyilatkozat tartalmát tudomásul vettem. A magánszemély adóelőlegét az I. Blokkban szereplő nyilatkozat figyelembevételével állapítom meg.

Kelt:…………………………………. Cégszerű aláírás ……………………………

**I.** A nyilatkozatot adó magánszemély Módosított nyilatkozat: ⎕

neve: …….………………………………………………. adóazonosító jele: ⎕⎕⎕⎕⎕⎕⎕⎕⎕⎕

**1.** Nyilatkozom, hogy a 30 év alatti anyák kedvezményére, a 2. pont szerinti gyermekre, magzatra tekintettel jogosult vagyok ⎕

2. A 30 év alatti anyák kedvezményére

a) ⎕ a 2022. december 31 után született ………………………….………. nevű, ⎕⎕⎕⎕⎕⎕⎕⎕⎕⎕ adóazonosító jelű gyermekre tekintettel vagyok jogosult,

b) ⎕ magzat után vagyok jogosult, a várandósság 91. napját 2023. .… hónapban töltöttem be

c) ⎕ a 2022. december 31 után örökbefogadott ………………………….………. nevű, ⎕⎕⎕⎕⎕⎕⎕⎕⎕⎕ adóazonosító jelű gyermekre tekintettel vagyok jogosult.

3. Kérem a kedvezményt az adóelőleg megállapítása során: teljes összegben ⎕ ……….……… forint összegben ⎕ figyelembe venni.

4. Nyilatkozom, hogy a 30 év alatti anyák kedvezményét ⎕⎕ hónaptól kezdődően nem (erre a hónapra sem) kívánom igénybe venni.

Kelt: ………………………….. A nyilatkozatot tevő magánszemély aláírása: ………..………………………………

Tájékoztató

a 30 év alatti anyák kedvezményének érvényesítéséről szóló

adóelőleg-nyilatkozathoz

**Tudja-e, hogy** **adóelőleg-nyilatkozatát az Online Nyomtatványkitöltő Alkalmazásban (ONYA) is leadhatja?**

Ez az adóelőleg-nyilatkozat beadásának legegyszerűbb módja, hiszen a NAV

* a nyilatkozatot a rendelkezésre álló személyes adatokkal, illetve a korábbi nyilatkozatok adataival előre feltölti,
* a kitöltött nyilatkozatot elektronikusan továbbítja az Ön által megjelölt munkáltatónak, kifizetőnek.

Az ONYA felületen kitöltött nyilatkozatot a NAV tárolja, így szükség esetén szerkeszthető, módosítható, ismételten beküldhető.

Az ONYA ügyfélkapus regisztrációval érhető el a NAV honlapján keresztül.

Ha Ön szeretné, hogy a munkáltatója, kifizetője az Ön törvényben meghatározott jövedelmeire a 30 év alatti anyák kedvezményét figyelembe véve állapítsa meg az adóelőleget, akkor ezt a nyilatkozatot két példányban töltse ki és adja át munkáltatójának, kifizetőjének! Az adóelőleg-nyilatkozat nem kizárólag munkáltatónak adható át, hanem olyan kifizetőnek is, aki Önnek összevonás alá eső jövedelmet juttat.

**Munkáltató**, aki bért fizet ki, illetve a társas vállalkozás tevékenységében személyesen közreműködő tagnál a társas vállalkozás. **Bér**nek számít a munkabér, de az adóköteles társadalombiztosítási ellátás, például a gyermekgondozási díj is, így a nyilatkozat ilyen esetben is megtehető.

**Kifizető** az a megbízó, aki **összevonás alá eső rendszeres jövedelmet** juttat a magánszemélynek, például megbízási szerződés alapján havi, heti bért, munkadíjat, tiszteletdíjat, személyes közreműködés ellenértékét, egyéb juttatást.

A munkáltató, kifizető a nyilatkozatot az adóéven belül, az átadást követő kifizetéseknél veszi figyelembe. Ha a nyilatkozatban közölt adatok változnak, **Ön köteles haladéktalanul új nyilatkozatot tenni** – ezt az I. Blokk jobb felső sarkában **(a „Módosított nyilatkozat” kódkockában)** kell X-szel jelölnie. Ha év közben új munkáltatónál helyezkedik el és új nyilatkozatot tesz, az **nem számít módosított nyilatkozatnak**.

A nyilatkozat egyik példányát a munkáltatónak, kifizetőnek, másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz a bevallás benyújtását követő 5. év végéig megőriznie.

*Ha Ön a 30 év alatti anyák kedvezményét jogalap nélkül kéri, és így az adóbevallásában 10 ezer forintot meghaladó befizetési kötelezettsége, vagyis adóhátraléka keletkezik, akkor ennek 12 százalékát különbözeti bírságként kell megfizetnie az adóhátralékkal együtt.*

**A kedvezmény igénybevételének feltételei**

A 30 év alatti anyák kedvezményére jogosult az a 25. életévét betöltött fiatal anya, aki

* az Szja tv. 29/A. § (3) bekezdés a) pontja szerint a **vér szerinti vagy örökbe fogadott gyermekére tekintettel**, vagy
* az Szja tv. 29/A. § (3) bekezdés b) pontja szerint **magzatra tekintettel**

**családi kedvezmény érvényesítésére jogosult.**

**A kedvezmény abban az esetben illeti meg a fiatal anyát, ha magzatra, vér szerinti vagy örökbe fogadott gyermekére tekintettel a családi kedvezményre való jogosultsága 2022. december 31-ét követően nyílik meg.**

A 30 év alatti anyák kedvezményét tehát az a fiatal anya veheti igénybe, aki 25. életévét betöltötte, a jogosultság megnyílásakor nincs még 30 éves és családi kedvezményre 2022. december 31-t követően válik jogosulttá, például várandóssága 2022. december 31-t követően éri el a 91. napot, vagy gyermeke 2022. december 31. után születik meg.

A kedvezményre jogosult a fiatal anya 2023-ban, például, ha:

* február 8-án betölti a várandósság 91. napját, vagy
* március 15-én megszüli a második gyermekét, vagy
* augusztus 6-án örökbe fogadja a férje gyermekét,

mindhárom esetben elmúlt 25 éves és legkorábban ezen eseményeket követően tölti be a 30. életévét.

Nem jogosult a kedvezményre az anya 2023-ban például, ha

* 23 évesen szül,
* egy 2 és egy 4 éves gyermeket nevel,
* 31 évesen, májusban szüli meg a harmadik gyermekét.

**A 30 év alatti anyák kedvezményének összege havonta legfeljebb** a KözpontiStatisztikai Hivatal hivatalos közleménye szerinti, teljes munkaidőben alkalmazásban állók tárgyévet megelőző év július hónapjára vonatkozó nemzetgazdasági szintű bruttó átlagkeresetének összege2023-ban a kedvezmény összege jogosultsági hónaponként  499 952 forint, ami 74 993 forint adómegtakarítást jelent.

A 30 év alatti anyák kedvezménye **a jogosultsági hónapokban megszerzett (munkaviszonyból származó jövedelem esetében a jogosultsági hónapokra elszámolt), alábbi jövedelmekre érvényesíthető**:

* a bérnek minősülő és más nem önálló tevékenységből származó jövedelemre, ilyenek különösen:
	+ a munkaviszonyból, közfoglalkoztatási jogviszonyból származó jövedelem,
	+ az adóköteles társadalombiztosítási ellátás (például: táppénz, csecsemőgondozási díj, gyermekgondozási díj),
	+ a szociális igazgatásról és szociális ellátásokról szóló törvény alapján folyósított adóköteles ellátások,
	+ a foglalkoztatás elősegítéséről és a munkanélküliek ellátásáról szóló törvény alapján folyósított álláskeresési járadék, álláskeresési segély, kereset-kiegészítés, keresetpótló juttatás, és álláskeresést ösztönző juttatás,
	+ a Magyar Honvédségnél tartalékos katonai szolgálatot teljesítő magánszemély e jogviszonyból származó jövedelme,
	+ ez előzőekben meghatározott jövedelmet pótló kártérítés (keresetpótló járadék),
	+ a nevelőszülői foglalkoztatási jogviszonyban végzett tevékenység díjazása,
	+ a munkaviszony megszűnése miatt kifizetett végkielégítés, de a végkielégítés törvényben meghatározott mértéket meghaladó része nem képezi a kedvezmény alapját,
	+ a társas vállalkozás magánszemély tagjának személyes közreműködése ellenértékeként kifizetett jövedelem,
	+ a gazdasági társaság vezető tisztségviselőjének tevékenységére tekintettel adott juttatás,
	+ a jogszabály alapján választott vagy kijelölt tisztségviselő tevékenysége (például igazgatótanácsi tag, felügyelőbizottsági tag) ellenértékeként kapott juttatás,
	+ nemzetközi szerződés hatálya alatt a nem önálló munkából, ennek hiányában az adott állam joga szerinti munkaviszonyból származó jövedelem,
	+ az országgyűlési képviselők, nemzetiségi szószólók, polgármesterek e tevékenységből származó jövedelme,
	+ az állami projektértékelői jogviszonyból származó jövedelem.
* Az önálló tevékenységből származó jövedelmek közül:
	+ a vállalkozói jövedelem szerinti adózást alkalmazó egyéni vállalkozó vállalkozói kivétjére, átalányadózás esetén az átalányban megállapított jövedelemére,
	+ a mezőgazdasági őstermelő e tevékenységéből származó jövedelmére,
	+ az európai parlamenti képviselő e tevékenységéből származó jövedelmére,
	+ a helyi önkormányzati képviselő e tevékenységéből származó jövedelmére,
	+ a választott könyvvizsgáló e tevékenységéből származó jövedelmére,
	+ a magánszemély által nem egyéni vállalkozóként kötött, díjazás ellenében történő munkavégzésre irányuló, más szerződés alapján folytatott tevékenységéből, például megbízásból származó jövedelmére.

**Jogosultsági hónapként** **az a hónap vehető figyelembe, amelyben a fiatal anya családi kedvezményre való jogosultsága a vér szerinti vagy örökbe fogadott gyermekére, illetve a magzatra tekintettel fennáll, de legkorábban a 25. életéve betöltésének hónapját követő hónap**.

A kedvezmény legfeljebb annak az évnek az utolsó jogosultsági hónapjáig érvényesíthető, amely évben a fiatal anya betölti a 30. életévét.

Például, ha

* a 26 éves nő 2023. április 4-én éri el a várandósság 91. napját, akkor a jogosultsága áprilistól kezdődően fennáll,
* az édesanya 2023. január 8-án gyermeket szül és 2023 március 8-án betölti a 30. életévét, akkor a kedvezményre 2023 januárjától decemberig jogosult,
* ha a 24 éves édesanya márciusban megszüli a második gyermekét és augusztus 5-én betölti a 25. életévét, akkor augusztus 31-ig a 25 év alatti fiatalok kedvezményére jogosult, szeptembertől pedig a 30 év alatti anyák kedvezményére.

A 30 év alatti anyák kedvezménye és a 25 év alatti fiatalok kedvezménye együttesen nem érvényesíthető, így az a fiatal anya, aki még nem töltötte be a 25. életévét, csak a 25. születésnapját követő hónaptól érvényesítheti a kedvezményt.

A 30 év alatti anyák kedvezményét a **négy vagy több gyermeket nevelő anyák kedvezményét, a 25 év alatti fiatalok kedvezményét követően, de a személyi kedvezményt, az első házasok kedvezményét és a családi kedvezményt megelőző sorrendben** érvényesíti a munkáltató, kifizető. Ez azt jelenti, hogy ha a kedvezmény igénybevétele miatt az adóelőleg-alapja nullára csökken, Ön az említett jövedelmeire nem tudja a személyi kedvezményt, az első házasok kedvezményét, és a családi kedvezményt érvényesíteni, annak azonban nincs akadálya, hogy a bérjövedelmével kapcsolatban **családi járulékkedvezményt** érvényesítsen.

Annak érdekében, hogy Ön a családi járulékkedvezményt is igénybe tudja venni, a családi kedvezmény igénybevételére vonatkozó adóelőleg-nyilatkozatot is ki kell töltenie és oda kell adnia a munkáltatójának.

Hasonlóan kell eljárnia akkor is, ha van olyan összevont adóalapba tartozó jövedelme, amelyre a 30 év alatti anyák kedvezményét nem tudja érvényesíteni, de a családi kedvezményt vagy családi járulékkedvezményt igen.

Ha Ön a házastársával, élettársával közösen érvényesít családi kedvezményt, járulékkedvezményt a nyilatkozattételkor vegye figyelembe a közös érvényesítés kedvezményre gyakorolt hatását is! Az esetleges év végi visszafizetési kötelezettség elkerüléséhez figyelmébe ajánljuk a [www.nav.gov.hu](http://www.nav.gov.hu) oldalon elérhető családikedvezmény-példatárat és -kalkulátorokat.

A kedvezményről bővebb tájékoztatást olvashat a NAV honlapján az „Szja adóalap-kedvezmények” című 73. számú információs füzetben.

**Az adóelőleg-nyilatkozat kitöltése**

**Az I. Blokkhoz:**

 Ön az **1. pontban** nyilatkozik munkáltatójának, kifizetőjének arról, hogy jogosult a 30 év alatti anyák kedvezményére.

**A 2.** pontban kell jelölni a jogosultság jogcímét.

**Az a) pontban** kell feltüntetni a családi kedvezmény igénybevételére jogosító, 2022. december 31. után született vér szerinti **gyermek** nevét és adóazonosító jelét,

**A b) pontot kell jelölni** akkor, ha várandósnőként **2022. december 31-ét követően magzatra tekintettel válik a családi kedvezményre jogosulttá**, és fel kell tüntetni a várandósság 91. napjának hónapját,

A **c) pontban** kell feltüntetni a családi kedvezmény igénybevételére jogosító, 2022. december 31. után örökbe fogadott **gyermek** nevét és adóazonosító jelét,

**A kedvezmény érvényesítéséhez elegendő csak az egyik sor kitöltése, az a), c) pont választásakor elegendő egy, a 30 év alatti anyák kedvezményére jogosító gyermeket feltüntetni.**

**A 3. pontban kell** nyilatkozni arról, hogy az adóelőleg megállapítása során a **kedvezmény** **teljes** **összegét** kéri figyelembe venni, **vagy egy meghatározott összegre** kéri annak figyelembevételét.

A **4. pontban kell jelölni**, **ha a kedvezmény érvényesítését egy adott hónaptól már nem kéri**, például azért, mert a gyermeke után családi kedvezményre már nem jogosult, vagy több munkahelye van és az egyik munkáltatójától kapott munkabére már meghaladja a kedvezmény havi maximális összegét, így a másik munkáltatójától kapott munkabérre a kedvezmény jogszerűen nem vehető igénybe.

Ekkor a „Módosított nyilatkozat” kódkockát jelölje X-szel, és tüntesse fel azt a hónapot, amelyben a kedvezményt már nem kívánja igénybe venni! Ha ezt a pontot kitölti, akkor az 1. és 2. pontot nem kell kitöltenie.

**A nyilatkozat visszavonása szükséges, ha a visszavonás hiányában az adóév egészére vonatkozóan keletkező befizetési különbözet a 10 ezer forintot meghaladná**. Ha a fiatal anya nem tesz visszavonó nyilatkozatot, és a visszavonás hiányában keletkező befizetési különbözet az adóévben a 10 ezer forintot meghaladja, a befizetési különbözet után a fiatal anya az adóévre vonatkozó bevallásában külön feltüntetve 12 százalék különbözeti-bírságot állapít meg, amelyet a személyi jövedelemadó-fizetési kötelezettségre vonatkozó rendelkezések szerint fizet meg.

**A kedvezmény igénybevételének további feltételei**

Ön csak akkor érvényesítheti a 30 év alatti anyák kedvezményét, ha azonos vagy hasonló **kedvezményt** ugyanarra az időszakra **másik államban** – ahol önálló és nem önálló tevékenységéből, nyugdíjból és más, hasonló, a korábbi foglalkoztatásból származó jövedelme megadóztatható − figyelemmel a kettős adóztatás elkerüléséről szóló nemzetközi egyezmények rendelkezéseire is − **nem vett és nem is vesz igénybe**.

A külföldi adóügyi illetőségű magánszemély a kedvezményt Magyarországon csak akkor érvényesítheti, ha az adóévben megszerzett összes jövedelmének – ideértve a Magyarországon nem adóztatható jövedelmet is – **75 százaléka Magyarországon adózik.** Az adóévben megszerzett összes jövedelembe beleszámít az önálló és nem önálló tevékenységből származó jövedelem – ideértve különösen a vállalkozói jövedelmet és a vállalkozói osztalékalapot vagy az átalányadó alapját – valamint a nyugdíj és más hasonló, a korábbi foglalkoztatásból megszerzett jövedelem, függetlenül attól, hogy mely országban adókötelesek.

**Ha Ön külföldi adóügyi illetőségű, a „Kiegészítő nyilatkozat a külföldi adóügyi illetőségű magánszemélyek adóalap-kedvezményének érvényesítéséhez” nyilatkozatot is ki kell töltenie és a munkáltató, kifizető részére átadnia a kedvezményének igénybevételéhez! Adóazonosító jelet ebben az esetben is meg kell adni!**

**A II. Blokkhoz:** ezt a blokkot az Ön munkáltatójának, kifizetőjének kell kitöltenie.